আজফার : উত্তরআধুনিকতাবাদ সম্পর্কে আমার বক্তব্য পরিষ্কার করা দরকার। উত্তরাধুনিকতাবাদ নিয়ে আমি অনেকের প্রশ্নের মুখোমুখি হয়েছি। সবাই জিগ্যেস করে আমি উত্তরাধুনিকতাবাদী কিনা। আমি এরকম ঘোষণা কখনো দেই নি। আমার বক্তব্য হচ্ছে উত্তরাধুনিকতাবাদ এবং উত্তরাধুনিক-এর মধ্যে একটা তফাৎ রয়েছে। আধুনিকতাবাদ এবং আধুনিক এ দু’টো শব্দের মধ্যে যেমন তফাৎ রয়েছে। দেখা যাচ্ছে যে, শেক্সপীয়রের হ্যামলেট, যা ষোড়শ সপ্তদশ শতাব্দীতে রচিত, এখনও আমরা পড়ে এর সাম্প্রতিকতা, সমকালীনতাকে বুঝতে পারি, আমাদের অ্যাপিল করে, অন্তত আমার কাছে খুব অ্যাপিল করে।